Nguyễn An Ninh

Nguyễn An Ninh (1900 – 1943) bol vietnamský spisovateľ, aktivista a revolucionár počas národno-oslobodzovacieho boja proti francúzskej koloniálnej ríši.

 Biografia 
Narodil sa v Cholone (Vietnam) 15. septembra 1900. Jeho otec, Nguyễn An Khương, bol známy spisovateľ, novinár a prekladateľ z čínskeho jazyka, strýko Nguyễn An Cư a teta boli revolucionári.

V roku 1916 študoval v Hanoji, v roku 1918 odišiel na štúdium na Sorbonnskú univerzitu v Paríži, kde získal titul bakalára právPierre Brocheux, « Une histoire croisée : l'immigration politique indochinoise en France (1911-1945) », Hommes & Migrations, 2005, 1253, p. 26-38.. V roku 1922 sa vrátil späť do Vietnamu. Preložil dielo Jeana-Jacquesa Rousseaua O spoločenskej zmluve. Prostredníctvom debát a článkov budoval povedomie Vietnamcov o neduhoch kolonializmu.

12. októbra 1924 založil noviny La Cloche Fêlée (Puknutý zvon), ktoré sa kategoricky vyjadrovali proti koloniálnemu režimuQuelques notes sur Eugène Dejean de la Bâtie. Po 19. vydaní zastavuje režim tlač a zatvára redakciu. V r. 1925 Nguyen vo Francúzsku podáva správu o situácii v Indočíne.

Celkovo bol uväznený 5-krát:
 20. marca 1926 na 18 mesiacov za narúšanie mieru vydávaním La Cloche Fêlée a vyzývaním k štrajku
 v septembri 1928 za vytvorenie tajnej skupiny, oslobodený bol na konci roku 1930
 v apríli 1936 na 18 mesiacov za príspevky v novinách La Lutte (Boj)Causerie sur Nguyen An Ninh., prepustený bol v decembri 1936
 v júli 1937 za organizovanie demonštrácie v okrese Can Long a podporu nepokojov
 5. októbra 1939 bol odsúdený za narúšanie mieru, sprisahanie proti francúzskemu koloniálnemu režimu, podporu vzbury roľníkov a pracujúcich na 5 rokov väzenia a 10 rokov vyhnanstva. Zomrel vo väzení Pulo Condor 14. augusta 1943.

Referencie

Kategória:Vietnamskí spisovatelia